google/wiki40b huggingface dataset:
Κυβέρνηση Κωνσταντίνου Δεμερτζή 1935

Η Κυβέρνηση Κωνσταντίνου Δεμερτζή 1935 προέκυψε στις 30 Νοεμβρίου 1935 μετά την παραίτηση της Κυβέρνηση Γεωργίου Κονδύλη. Μετά την παλινόρθωση της Βασιλείας στην Ελλάδα, τον Νοέμβριο του 1935 ο Κωνσταντίνος Δεμερτζής, κλήθηκε από τον Βασιλέα Γεώργιο Β΄ όπως αναλάβει Πρωθυπουργός και σχηματίσει «άχρουν κυβέρνηση» διαδεχόμενος τον Γεώργιο Κονδύλη. Έτσι στις 30 Νοεμβρίου του 1935 ορκίσθηκε Πρόεδρος της Κυβέρνησης κρατώντας και τα Υπουργεία, Στρατιωτικών και Εξωτερικών. Μετά την εκλογή του Θ. Σοφούλη στη θέση του προέδρου της Βουλής, ο βασιλιάς του έδωσε εντολή σχηματισμού κυβέρνησης, αλλά με εισήγησή του, ο Δεμερτζής στις 14 Μαρτίου 1936 σχημάτισε νέα κυβέρνηση. Ένα μήνα αργότερα, στις 13 Απριλίου 1936 πέθανε ο πρωθυπουργός Δεμερτζής και σχημάτισε νέα κυβέρνηση ο Ιωάννης Μεταξάς.

Ο χαρακτήρας της κυβέρνησης

Δύσκολα μπορεί να τεκμηριωθεί ο χαρακτηρισμός της κυβέρνησης Δεμερτζή ως αχρόου κυβερνήσεως, διότι ο Κωνσταντίνος Δεμερτζής είχε επιδείξει μια πλούσια πολιτική δράση και ο ίδιος είχε εμφανισθεί σε επίσημες κοινοβουλευτικές εκδηλώσεις «ως αμετακίνητος βασιλόφρων». Επομένως ο διορισμός του «ορθά θεωρήθηκε ως εκδήλωση βασιλικής αβροφροσύνης»

Κυβερνητικό έργο

Η Κυβέρνηση Κωνσταντίνου Δεμερτζή επιχείρησε να συμβάλει στην αποκατάσταση της πολιτικής ομαλότητας εξασφαλίζοντας τη συναίνεση των κομμάτων για την ακολουθητέα πολιτική. Όταν συναντήθηκε ο Δεμερτζής με τους πολιτικούς αρχηγούς μεταξύ 6 και 14 Δεκεμβρίου είχε ρόλο διαιτητή, κάτι όχι άσχετο με την υπηρεσιακή του ιδιότητα. Αλλά και οι νομοθετικές πρωτοβουλίες του αποσκοπούσαν στη δημιουργία κλίματος εμπιστοσύνης κατά τη διεξαγωγή των εκλογών. Επίσης έλαβε μέτρα επιείκιας για τους κινηματίες του 1935 (αμνηστία και χάρις, αλλά και επιστροφή των περιουσίων τους που είχαν κατασχεθεί),
Όμως τελικά δεν δόθηκε χάρις στους στρατιωτικούς και πολιτικούς υπαλλήλους για να μην επανέλθουν στην Υπηρεσία. Την επιθυμία του για διεξαγωγή ομαλών εκλογών δείχνει η ανάθεση καθηκόντων Νομάρχη στους προέδρους πρωτοδικών και διοικητικών καθηκόντων στους Εισαγγελείς.
Η ιδεολογικοπολιτική τοποθέτηση των μελών της κυβέρνησης Δεμερτζή όμως, κάθε άλλο παρά την καθιστά αμερόληπτη εκλογική κυβέρνηση.
Πόλογκ (Μόσταρ)

Γεωγραφία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Το χωριό βρίσκεται επί των όχθων του ποταμού Λίστιτσα.

Ιστορία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Εμμαούς

Με την ονομασία Εμμαούς είναι κυρίως γνωστό χωριό της Παλαιστίνης, που αναφέρεται στη Καινή Διαθήκη και που βρίσκεται σε απόσταση περίπου 10 ή 11 χιλιόμετρα (60 στάδια) βόρεια-βορειοδυτικά της Ιερουσαλήμ. Πιθανώς είναι η σημερινή κωμόπολη Αλ Κουμπέιμπα ή η Καλούνα.
Ο Ιησούς την ημέρα της Ανάστασής Του εμφανίσθηκε σε δύο από τους μαθητές του που πήγαιναν προς αυτό το χωριό, χωρίς να τον γνωρίσουν αρχικώς. Αναφέρεται το όνομα μόνο του ενός, που ήταν ο Κλεόπας, ενώ ο άλλος παραμένει άγνωστος, (Λουκάς 24:13, 18).

Άλλοι οικισμοί

Η Εμμαούς Νικόπολη είναι άλλη πόλη από την περιγραφόμενη από τον Ευαγγελιστή Λουκά.
Κωστής Μαραβέγιας

Βιογραφία

Το 2010 ο Μαραβέγιας πραγματοποιεί εμφάνιση κατά το άνοιγμα της νύχτας του Prix Europa που οργανώνεται από το RBB στο Großen Sendesaal στο Βερολίνο,  το μεγαλύτερο ετήσιο ευρωπαϊκό φεστιβάΟ Μαραβέγιας ξεκίνησε την μουσική του καριέρα στην Ιταλία όπου σπούδασε Στατιστική και Μαθηματικά στο Πανεπιστήμιο του Μπάρι , καθώς και πιάνο, αρμονία, αντίστιξη και φούγκα στο Ωδείο Niccolo Piccini του Μπάρι. Η μουσική του συνδυάζει μεσογειακά και βαλκανικά στοιχεία, πολύχρωμες ρυθμίσεις και Τζαζ και Μπόσα νόβα επιρροές. Επέστρεψε στην Ελλάδα το 2001 ως σόλο καλλιτέχνης. Το 2003 κυκλοφόρησε το ντεμπούτο του "Radiopiratis"(FM Records 2003), το οποίο σηματοδότησε την άφιξη ενός νέου τραγουδοποιού στην Ελληνική μουσική σκηνή. Το δεύτερο άλμπουμ του "Maraveyas Ilegal" (Cantini 2007) βγήκε το 2007 με ενθουσιώδη σχόλια από το κοινό. Η τρίτη κυκλοφορία του ήταν το "Welcome to Greece" (EMI 2009) και η πιο πρόσφατη κυκλοφορία του είναι το "Λόλα" (EMI 2012). Ήδη είχε αρχίσει να περιοδεύει τακτικά με ζωντανή μπάντα στην Ελλάδα και σε άλλες ευρωπαϊκές χώρες, όπως η Μεγάλη Βρετανία , η Γερμανία , η Αυστρία , η Γαλλία , η Ολλανδία, η Ιταλία και η Βέλγιο. Οι ζωντανές εμφανίσεις Maraveyas Ilegal στην Ελλάδα έβγαιναν συχνά sold out.λ. Η συναυλία μεταδόθηκε ζωντανά στις περισσότερες ευρωπαϊκές χώρες μέσω των τηλεοπτικών σταθμών ZDF, ARTE, RADIO FRANCE, FRANCE,MTV, NTR, NRK, ERT, RTE, ORF, RBB, RADIO Russia κ.λπ.). Το τραγούδι "Rue Madame" έκανε πρεμιέρα κατά τη διάρκεια της συναυλίας και ξεκίνησε ένα διαγωνισμό για τα γυρίσματα του βίντεο, σε συνεργασία με το Dailymotion .
Ο Μαραβέγιας υπηρέτησε ως οικοδεσπότης του μουσικού ντοκιμαντέρ «Μεσόγειος» για το 2011-2012 τηλεοπτική σεζόν, μια παραγωγή του Πάνου Καρκανεβάτου για την ελληνική δημόσια τηλεόραση της ΕΡΤ . Είναι ένα οδικό ταξίδι σε πόλεις της Μεσογείου με τον Μαραβέγια να ανταλλάσσει ιδέες και ήχους με ντόπιους μουσικούς, καθώς και εμπλοκή με αυτούς.
Το 2014 έγραψε και σκηνοθέτησε 12 επεισόδια της σειράς ντοκιμαντέρ μουσικής "Μουσική Πάντου" , η οποία διαβιβάστηκε στην Ελληνική Δημόσια Τηλεόραση Νεριτ και κέρδισε θετικές κριτικές από τα μέσα μαζικής ενημέρωσης.
Στις 8 Νοεμβρίου του 2014, ο Μαραβέγιας βραβεύτηκε ως Καλύτερος συνθέτης. Το καλοκαίρι του 2015 συνέθεσε τη μουσική για το θεατρικό έργο Εκκλησιάζουσες του Αριστοφάνη στο Εθνικό Θέατρο της Ελλάδας. Το Μάιο του 2016 συμμετείχε ως τραγουδιστής-τραγουδοποιός στη γαλλική ταινία "Voir du pays", η οποία βραβεύτηκε στο 69ο Φεστιβάλ Κινηματογράφου των Καννών. Τον Ιούνιο του 2016 συνέθεσε τη μουσική για το θεατρικό έργο "Monaksxa a lonely planet", για το Φεστιβάλ Αθηνών και Επιδαύρου. 
Το 2016, το 2017 και το 2018 ήταν ένας από τους κριτές στο ''Τhe Voice Greece'', όπου και στις τρεις χρονιές αυτός και η ομάδα του κατάφεραν να βγουν νικητές.
Επίσης το 2016 έβγαλε καινούργιο δίσκο το Κατάστρωμα.
Το 2019 εξακολουθεί να κάνει πολλές συναυλίες,να είναι αγαπητός από όλους και κάνει όλους να μαγεύονται με την μουσική του.Εξακολουθεί να είναι ένας ταλαντούχος άνθρωπος.
Ελιμέλεχ

Ο Ελιμέλεχ, (Ἐλιμέλεχ), είναι Βιβλικό πρόσωπο. Αναφέρεται ως πεθερός στην αφήγηση της ζωής της Ρουθ στο ομώνυμο βιβλίο της Παλαιάς Διαθήκης.
Ο Ελιμέλεχ ήταν ο σύζυγος της Ναομί (ή Νωεμίν ή Νεωμίν) με την οποία είχε αποκτήσει δύο γιους τον Μααλών και τον Χελαιών. Αρχικά διέμενε στη Βηθλεέμ και αργότερα μετέβη με την οικογένειά του στη γη Μωάβ, 80 χλμ στην νοτιο-ανατολική άκρη της Νεκρής Θάλασσας. Εκεί οι γιοι του Μααλών και Χελαιών νυμφεύτηκαν τις Μωαβίτισσες Ρουθ και Ορφά αντίστοιχα. Μετά το θάνατό του και τον θάνατο των γιων του η χήρα Ναομί επέστρεψε στη Βηθλεέμ με τη νύμφη της Ρουθ, ενώ η Ορφά γεμάτη θλίψη επέστρεψε στον οίκο της ελπίζοντας σε κάποιο δεύτερο γάμο.
Αργότερα, με προτροπή της Ναομί, όταν ένας πλησιέστερος συγγενής αρνήθηκε να παντρευτεί την Ρουθ μέσω ανδραδελφικού γάμου, ένας άλλος συγγενής, ο Βοόζ, ανέλαβε αυτή την ευθύνη.
Με αυτό τον τρόπο η Ρουθ έγινε μητέρα του γιου του Βοόζ Ωβήδ και πρόγονος (προμάμμη) του Βασιλιά Δαβίδ καθώς επίσης και του Ιησού Χριστού, μέσω του νομικού πατέρα του Ιωσήφ.
Η ουσία του Χριστιανισμού (βιβλίο)

Περιεχόμενο

To έργο του Φόιερμπαχ χωρίζεται σε δύο μέρη. Η κεντρική ιδέα του έργου είναι πως η θρησκεία αποτελεί αποξένωση του ανθρώπου από την αυτοσυνείδησία του.
Στο πρώτο μέρος, ο Φόιερμπαχ ισχυρίζεται πως η θρησκεία είναι σε συμφωνία με την ανθρώπινη φύση, καθώς, όταν οι θεολογικοί ισχυρισμοί κατανοηθούν με τον σωστό τρόπο, αναγνωρίζονται ως ανθρωπολογικές αλήθειες, οι οποίες είναι δημιουργήματα του ανθρώπου. Δηλαδή τα χαρακτηριστικά τα οποία οι πιστοί αποδίδουν στον Θεό, είναι χαρακτηριστικά που ισχύουν σε ανθρώπους- και αυτό είναι η ουσία του ότι ο Θεός είναι μια φανταστική αναπαράσταση.
Στο δεύτερο μέρος ο Φόιερμπαχ ισχυρίζεται πως η θρησκεία είναι σε αντίθεση με την ανθρώπινη φύση, ισχυριζόμενος πως, όταν οι θεολογικοί ισχυρισμοί κατανοηθούν με τον τρόπο που συνήθως εκλαμβάνονται- παραδείγματος χάριν όταν αναφέρονται σε ένα μη-ανθρώπινο πρόσωπο- στην ουσία αντιφάσκουν. Το 1942 ο Φοϊερμπαχ χαρακτήριζε τις ιδέες του σαν ανθρωποθεϊσμό παρά σαν αθεϊσμό, θέλοντας να δώσει έμφαση ότι η βάση της απόρριψης της λανθασμένης ουσίας της θρησκείας ήταν να τονίσει την ανθρωπολογική αξία, δηλαδή την ιερότητα του ανθρώπου.
Αττική (συνοικία)

Ιστορία

Τα αρχαία χρόνια η Αττική αποτελούσε μέρος του Κολωνού. Στην αρχαιότητα ο Κολωνός θεωρούνταν ο πιο αριστοκρατικός δήμος της αρχαίας Αθήνας. Ήταν παραποτάμιος δήμος και τον διέσχιζε ο ποταμός Κηφισός, ο οποίος σήμερα έχει υπογειοποιηθεί κάτω από τη λεωφόρο Κηφισού. Τον 19ο αιώνα η Αττική ήταν μικρό αραιοκατοικημένο προάστιο στα σύνορα της Αθήνας.

Η Πλατεία Αττικής

Η Πλατεία Αττικής βρίσκεται επί των οδών Λιοσίων, Αγορακρίτου, Αδμήτου και Παρασίου. Στην Πλατεία υπάρχουν παγκάκια, δέντρα και καφετέριες. Δίπλα από την Πλατεία είναι και το αμαξοστάσιο των τρόλεϊ της Ο.ΣΥ. και η αφετηρία της γραμμής 1 των Τρόλεϊ (Πλ. Αττικής - Τζιτζιφιές - Μοσχάτο).

Ο Σταθμός Αττικής

Η περιοχή έγινε πιο γνωστή από τον Σταθμό "Αττική" των γραμμών 1 και 2 του Αθηναϊκού μετρό.
Ο σταθμός της γραμμής 1 εγκαινιάστηκε στις 30 Ιουνίου 1949 και η σημερινή του μορφή ανάγεται στο 2004. Διαθέτει δύο πλευρικές αποβάθρες, αμαξοστάσιο και γραμμές εναπόθεσης αμαξοστοιχιών. Ο σταθμός Αττικής υπήρξε από τα εγκαίνιά του, το 1949, μέχρι την επέκταση του δικτύου προς τα Άνω Πατήσια, στις 12 Φεβρουαρίου 1956, ο προς βορρά τερματικός σταθμός της γραμμής.
Ο σταθμός της γραμμής 2 εγκαινιάστηκε στις 28 Ιανουαρίου 2000 και είναι υπόγειος. Βρίσκεται σε χαμηλότερο επίπεδο από τον σταθμό της γραμμής 1 και διαθέτει δύο πλευρικές αποβάθρες.
Από το αμαξοστάσιο του σταθμού Αττικής, μία διακλάδωση οδηγεί σε σήραγγα μονής γραμμής που συνδέει τις γραμμές 1 και 2. Οι αιχμές των αλλαγών τροχιάς αυτής της γραμμής μπαίνουν στο αμαξοστάσιο παράλληλα στην επίγεια αποβάθρα του Σταθμού Αττικής. Ενώ στη γραμμή 2 βλέπουν προς τον σταθμό Λαρίσης, Η συνδετήρια αυτή σήραγγα δε χρησιμοποιείται από συρμούς που εκτελούν δρομολόγια.

Σιδηροδρομικός Σταθμός Αττικής

Ο Σιδηροδρομικός Σταθμός Αττικής ήταν σταθμός των Σιδηροδρόμων Αττικής, επί της γραμμής Πλατείας Λαυρίου - Στροφυλίου, στη χιλιομετρική θέση 2,000 από την Πλατεία Λαυρίου. Βρισκόταν στην Αθήνα και η ονομασία του οφειλόταν στο ότι αποτελούσε την αφετηρία του δικτύου των Σιδηροδρόμων Αττικής. Η παρακείμενη πλατεία επίσης ονομάστηκε πλατεία Αττικής, για τον ίδιο λόγο. Εγκαινιάστηκε στις 4 Φεβρουαρίου 1885 και έκλεισε στις 8 Αυγούστου 1938. Διέθετε αμαξοστάσιο και μηχανοστάσιο. Ο σταθμός Αττικής υπήρξε από τα εγκαίνιά του, το 1885, μέχρι την επέκταση του δικτύου προς την Πλατεία Λαυρίου, το 1889, καθώς και από το 1926 μέχρι το κλείσιμό του, το 1938, ο τερματικός σταθμός της γραμμής προς την κατεύθυνση της Αθήνας. Στη θέση του κατασκευάστηκε το 1949 σταθμός των Ελληνικών Ηλεκτρικών Σιδηροδρόμων (Ε.Η.Σ.) με το ίδιο όνομα.
Κλαυδία Οκταβία

Ζωή

Όταν η Μεσσαλίνα εκτελέστηκε, ο Κλαύδιος παντρεύτηκε την Ιουλία Αγριππίνα και η Οκταβία αρραβωνιάστηκε τον γιο της Αγριππίνας από προηγούμενο γάμο, τον Δομίτιο. Το επόμενο έτος (50 μ.Χ.) ο Κλαύδιος υιοθέτησε τον Δομίτιο και του έδωσε το όνομα Τιβέριος Κλαύδιος Νέρων Καίσαρ. Η Οκταβία και ο Νέρων παντρεύτηκαν το 53 όταν ήταν ακόμη νέοι. Ο Κλαύδιος πέθανε το 54 μ.Χ. και ο Νέρωνας έγινε αυτοκράτορας στα δεκαέξι του χρόνια. Αλλά η αβεβαιότητα σχετικά με τη διαδοχή καθυστερούσε τον Νέρωνα, γιατί πολλοί ήθελαν να γίνει αυτοκράτορας ο Βρετανικός, ο γιος του Κλαύδιου. Ο Νέρων τότε δηλητηρίασε τον Βρετανικό κι έγινε αυτοκράτορας.  
Επιπλέον, ο προσεκτικά σχεδιασμένος γάμος της Οκταβίας και του Νέρωνα ήταν μια καταστροφή σε προσωπικό επίπεδο. Ο Νέρων σύντομα ξεκίνησε μια σοβαρή σχέση με μια απελεύθερη που ονομαζόταν Ακτή και, πιο σημαντικά, άρχισε να αντιπαθεί τη σύζυγό του. Μέχρι το 58 ο Νέρων άρχιζε να ασχολείται με την Ποππαία Σαβίνα, την οποία θα ήθελε να κάνει αυτοκράτειρα στη θέση της Οκταβίας, κάτι που δεν μπορούσε να γίνει όσο η Αγριππίνα ζούσε. Το 59 μπόρεσε να κανονίσει το θάνατο της Αγριππίνας, και το 62 χώρισε την Οκταβία και παντρεύτηκε την Ποππαία, με αφορμή πως δεν μπορούσε να κάνει παιδιά. Με τη συγκατάθεση της Ποππαίας προστέθηκαν κατηγορίες μοιχείας, και η Οκταβία εκδιώχθηκε στην Καμπανία και στη συνέχεια στο νησί της Πανδατερίας και τελικά σκοτώθηκε.   Το κομμένο της κεφάλι στάλθηκε στην Ποππαία.
Αζελαϊκό οξύ

Παραγωγή

Το αζελαϊκό οξύ παράγεται βιομηχανικά με οζοντόλυση του ελαϊκού οξέος, οπότε παράγεται ως παραπροϊόν και εννεαϊκό οξύ. Στη φύση παράγεται από μια μαγιά, τον πιτυρόσπορο (Malassezia furfur), ο οποίος ζει στο φυσιολογικό δέρμα του ανθρώπου και πολλών ζώων. Η βακτηριακή αποσύνθεση του εννεαϊκού οξέος δίνει επίσης αζελαϊκό οξύ.

Βιολογική λειτουργία

Στα φυτά το αζελαϊκό οξύ χρησιμεύει ως «σήμα καταπόνησης» σε αμυντικές αποκρίσεις μετά από κάποια μόλυνση. Το σήμα αυτό επάγει τη συσσώρευση σαλικυλικού οξέος, ενός σημαντικού συστατικού της αμυντικής αντιδράσεως ενός φυτού.

Στη βιομηχανία των πλαστικών

Οι εστέρες αυτού του δικαρβοξυλικού οξέος χρησιμοποιούνται ως λιπαντικά και πλαστικοποιητές. Συγκεκριμένα, στη βιομηχανία λιπαντικών αποτελεί παράγοντα που καθιστά πιο παχύρρευστο τον γράσο Lithium Complex. Από την άλλη, μαζί με την εξαμεθυλενοδιαμίνη, το αζελαϊκό οξύ σχηματίζει το νάιλον-6,9, το οποίο έχει εξειδικευμένες χρήσεις ως πλαστικό.

Στην ιατρική

Το αζελαϊκό οξύ χρησιμεύει στην αντιμετώπιση ήπιων μορφών της ακμής, κοινής και φλεγμονώδους. Επιδρά σκοτώνοντας τα βακτήρια της ακμής, που προσβάλλουν τους πόρους του δέρματος. Επίσης, μειώνει την παραγωγή κερατίνης, η οποία προάγει την ανάπτυξη αυτών των βακτηρίων. Το αζελαϊκό οξύ χρησιμεύει επίσης με τη μορφή τοπικής αλοιφής για τη θεραπεία της rosacea, εξαιτίας της αντιφλεγμονώδους δράσεώς του, καθώς μειώνει τα οζίδια και το πρήξιμο που προκαλεί η νόσος. Ο βιοχημικός μηχανισμός δράσεως πιστεύεται ότι είναι η αναστολή της δραστηριότητας της υπερδραστήριας πρωτεάσης που μετατρέπει την καθελικιδίνη στο δερματικό πεπτίδιο LL-37. Το αζελαϊκό οξύ έχει επίσης χρησιμοποιηθεί για τη θεραπεία των κηλιδώσεων του δέρματος, όπως του μελάσματος. Επιπλέον, έχει συσταθεί ως εναλλακτικό της υδροκινόνης (HQ). Ως αναστολέας της τυροσινάσης, το αζελαϊκό οξύ περιορίζει τη σύνθεση της μελανίνης.

Εμπορικές ονομασίες

Εμπορικές ονομασίες φαρμακευτικών σκευασμάτων με αζελαϊκό οξύ είναι, μεταξύ άλλων, και οι ακόλουθες: Azepur99, Azetec99, Azaclear (με νικοτιναμίδη), AzClear Action, Azelex, Finacea, Finevin, Melazepam, Skinoren, Ezanic, Azelac, Azaderm.
Χάινριχ Καμίνσκι

Βιογραφικά στοιχεία

Ο Καμίνσκι γεννήθηκε κοντά στην πόλη Βάλντσουτ-Τίνγκεν, στον Μέλανα Δρυμό, και ήταν γιος ενός Παλαιοκαθολικού ιερέα εβραϊκής καταγωγής. Μετά από λίγο καιρό εργασίας σε μια τράπεζα στο Όφενμπαχ, ο Χάινριχ μετακόμισε στη Χαϊδελβέργη με την αρχική πρόθεση να σπουδάσει πολιτικές επιστήμες. Ωστόσο, μία τυχαία συνάντηση με τη Μάρτα Βάρμπουργκ άλλαξε την πορεία του: Η Βάρμπουργκ ανεγνώρισε το μουσικό του ταλέντο και τον στήριξε για να σπουδάσει μουσική. Το 1909 ο Καμίνσκι εγκαταστάθηκε στο Βερολίνο και άρχισε να σπουδάζει μουσική στο Ωδείο Στερν, και ειδικότερα πιάνο με τον Σέβεριν Άιζενμπέργκερ.
Το 1914 άρχισε να παραδίδει μαθήματα πιάνου στην κωμόπολη Μπενεντίκτμπέουερν. Εκείνη την εποχή έκανε παρέα μεταξύ άλλων με τους ζωγράφους Έμιλ Νόλντε και Φραντς Μαρκ. Η σύζυγος του δεύτερου ήταν ανάμεσα στους μαθητές πιάνου του Καμίνσκι.
Το 1916 ο Χάινριχ Καμίνσκι νυμφεύθηκε τη Φρειδερίκη Ματθίλδη Γιοπ (Friederike Mathilde Jopp), μια τραγουδίστρια στο Μόναχο.
Κατά τον Α΄ Παγκόσμιο Πόλεμο ο Καμίνσκι ήταν δραστήριος και ως διευθυντής χορωδίας και δάσκαλος στη σύνθεση. Αργότερα, έγινε δεκτός ως καθηγητής στην Πρωσική Ακαδημία Τεχνών, στο Βερολίνο, όπου υπήρξε επικεφαλής ενός master class στη σύνθεση (ακολουθώντας έτσι τα βήματα του Χανς Πφίτσνερ) από το 1930 ως το 1932. Οι σημαντικότεροι μαθητές του εκεί ήταν οι Καρλ Ορφ, Χάιντς Σούμπερτ και Ράινχαρντ Σβαρτς-Σίλινγκ. Ταυτόχρονα, διεύθυνε συμφωνικές συναυλίες στο Μπίλεφελντ.
Το συμβόλαιο του Καμίνσκι τερματίσθηκε το 1933 χωρίς ανανέωση εξαιτίας των «πολιτικών του απόψεων», οπότε επέστρεψε στο Μπενεντίκτμπέουερν. Διάφορες προσπάθειες να ξαναρχίσει τη σταδιοδρομία του δεν είχαν αποτέλεσμα για τον ίδιο λόγο: ένας έλεγχος της καταγωγής του (είχε κατηγοριοποιηθεί το 1938 ως «μισοεβραίος» και το 1941 ως «κατά το 1/4 Εβραίος») οδήγησε σε μία συνεχή απαγόρευση της εκτελέσεως των έργων του. Υποχρεώθηκε να διαφύγει στο εξωτερικό, στη Γαλλία και στην Ελβετία μεταξύ άλλων.
Στα χρόνια του Β΄ Παγκόσμιου Πολέμου ο Καμίνσκι έχασε τρία τέκνα, και ο ίδιος πέθανε το 1946, σε ηλικία 60 ετών, στην κωμόπολη Ρηντ (Ried) της Βαυαρίας.

Κριτική αποτίμηση

Κατά την Ιωάννα Μπουκουβάλα-Αναγνώστου:
«Στη μουσική του Καμίνσκι υπάρχει πάντοτε κάτι το θρησκευτικό και μυστικοπαθές. `Εχει επηρεασθεί από τον Μπαχ και τον Μπρούκνερ. Αλλά και ο ρομαντισμός δεν τον άφησε αδιάφορο. Με αυτά τα αντικρουόμενα στοιχεία δεν πέτυχε πολύ ως συνθέτης.»

Εργογραφία

Τα έργα του Καμίνσκι περιλαμβάνουν κοντσέρτα, λήντερ (τραγούδια), χορωδιακές σονάτες, μοτέτα και άλλα χορωδιακά έργα, καθώς και δύο όπερες.
Quartz (συγκρότημα)

Βιογραφία

Οι Quartz σχηματίστηκαν στο Μπέρμιγχαμ με την ονομασία The Bandy Legs, το 1974. Το 1976, υπέγραψαν συμβόλαιο συνεργασίας με την "Jet Records" και περιόδευσαν ανοίγοντας τις εμφανίσεις των Black Sabbath και των AC/DC. Η σύνθεση του συγκροτήματος αποτελούνταν από τον τραγουδιστή Μάικ Τέιλορ, τον κιθαρίστα Μικ Χόπκινς, τον κιμπορντίστα Τζεφ Νίκολς, τον μπασίστα Ντέρεκ Άρνολντ και το ντράμερ Μάλκολμ Κόουπ.
Μετά την κυκλοφορία ενός σινγκλ, οι Bandy Legs μετονομάστηκαν σε Quartz. Το συγκρότημα ανέλαβε ο μάνατζερ των Black Sabbath, Άλμπερτ Τσάπμαν και κυκλοφόρησαν το ομώνυμο άλμπουμ τους το 1977, σε παραγωγή του Τόνι Αϊόμι, ενώ κατά την περιοδεία για την προώθηση του δίσκου, οι Quartz ήταν support συγκρότημα των Black Sabbath. Στο κομμάτι "Circles", το οποίο συμπεριλήφθηκε στο σινγκλ "Stoking The Fires Of Hell" συμμετείχε ο τραγουδιστής Ozzy Osbourne και ο κιθαρίστας των Queen, Μπράιαν Μέι.
Το συγκρότημα εμφανίστηκε στο φεστιβάλ του Ρέντινγκ το 1976, το 1977 και το 1980 και πραγματοποίησε περιοδείες με ονόματα όπως οι UFO, Gillan, Iron Maiden, Saxon και Rush. Το 1980, κυκλοφόρησαν το σινγκλ "Nantucket Sleighride", μία διασκευή στην επιτυχία των Mountain από το 1971. Επίσης, συμμετείχαν στην συλλογή "Muthas Pride" της "ΕΜΙ" με το κομμάτι "Back In The Band".
Το 1980, κυκλοφόρησαν το δεύτερο τους άλμπουμ με τίτλο "Stand Up and Fight', χωρίς την συμμετοχή του Νίκολς, ο οποίος αποχώρησε την προηγούμενη χρονιά για να γίνει μέλος των Black Sabbath. Μέσα στην χρονιά, κυκλοφόρησε το ζωντανά ηχογραφημένο "Live Quartz", με γκεστ συμμετοχή του κιμπορντίστα Μάικ Μπίλιγχαμ των Cryer. Λόγω της ανόδου της δημοτικότητας του συγκροτήματος, η "Jet Records" κυκλοφόρησε το ντεμπούτο τους με το νέο τίτλο "Deleted".
Το 1983, κυκλοφόρησε το τρίτο άλμπουμ τους με τίτλο "Against All Odds", με τον τραγουδιστή Τζεφ Μπέιτ και τον μπασίστα Στιβ ΜακΛάφλιν να αντικαθιστούν τους Τέιλορ και Άρνολντ, αντίστοιχα. Μετά την κυκλοφορία του δίσκου, το συγκρότημα διαλύθηκε.
Το 2004, η "Sanctuary Records" κυκλοφόρησε την συλλογή "Satan's Serenade" με ανέκδοτες στούντιο και ζωντανές ηχογραφήσεις. Επτά χρόνια αργότερα, οι Quartz επανενώθηκαν με τον Ντέιβιντ Γκάρνερ στα φωνητικά, τιν Μάικ Χόπκινς στην κιθάρα, τον Τζεφ Νίκολς στα πλήκτρα, τον Ντέρεκ Άρνολντ στο μπάσο και τον Μάλκολμ Κόουπ στα τύμπανα, δίνοντας την πρώτη τους συναυλία στις 16 Δεκεμβρίου 2011 στο The Asylum του Μπέρμιγχαμ.
Στα τέλη του 2014, ανακοινώθηκε η κυκλοφορία της συλλογής "Too Hot to Handle", με 16 ακυκλοφόρητα κομμάτια από την περίοδο 1981-1982. Στις 27 Σεπτεμβρίου 2016, έγινε γνωστό ότι ο Μάικ Τέιλορ, χωρίς να γίνει γνωστή η αιτία του θανάτου του. Στα τέλη Ιανουαρίου του 2017, έφυγε από την ζωή και ο Τζεφ Νίκολς.
Περιοχή Νεουάλα

Τμήματα

Η Περιοχή Νεουάλα (Newala District), διαιρείται διοικητικά σε 28 Τμήματα (παρατίθενται παρακάτω τα Τμήματα και σε παρένθεση ο πληθυσμός των κατά την απογραφή του 2012):

Δραστηριότητες των κατοίκων

Το 97 τοις εκατό των κατοίκων στην Περιοχή Νεουάλα (Newala District), ασκούν την γεωργία για την σίτισή τους αλλά και σε εισοδηματικό επίπεδο, ενώ το υπόλοιπο 3 τοις εκατό είναι είτε επιχειρηματίες είτε υπάλληλοι. Στις καλλιέργειες για την σίτισή τους, καλλιεργούν  κάρυα,  φυστίκια,  μπιζέλια, ρύζι αραβόσιτος κλπ. το πλεόνασμά τους το πωλούν για την αύξηση του εισοδήματός τους. Το μέσο ΑΕΠ στην Επαρχία Νεουάλα (Newala District), υπολογίζεται ετησίως σε Tshs 569.736.
Γ΄ κατηγορία ποδοσφαίρου ανδρών Κύπρου 2008-09

Σύστημα διεξαγωγής

Στο πρωτάθλημα της Γ΄ κατηγορίας 2008-09 συμμετείχαν 14 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Οι τρεις πρώτες ομάδες προβιβάστηκαν στο πρωτάθλημα Β΄ κατηγορίας 2009-10. Οι τρεις τελευταίες ομάδες υποβιβάστηκαν στο πρωτάθλημα Δ΄ κατηγορίας 2009-10.

Σύστημα βαθμολόγησης

Η νίκη βαθμολογείτο με 3 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.
Στατιστικός πίνακας

Ως στατιστικός πίνακας χαρακτηρίζεται γενικά οποιοσδήποτε πίνακας που παρουσιάζει στατιστικά στοιχεία. Αποτελεί ένα από τα βασικά εργαλεία της Στατιστικής στη παρουσία στατιστικών στοιχείων.
Οι στατιστικοί πίνακες είναι συνοπτικοί πίνακες που διαμορφώνονται με κατάλληλο τρόπο ώστε τα δεδομένα που παρουσιάζουν να είναι εύκολα κατανοητά από οποιονδήποτε αναγνώστη ακόμα και με χωρίς γνώσεις στατιστικής, έτσι ώστε να μπορεί να εξάγει σωστά συμπεράσματα. Γενικά οι πληροφορίες που παρέχουν φέρονται κατά γραμμές σε στήλες ώστε να επιτυγχάνεται παράλληλα και η μεταξύ τους σύγκριση.

Χρήσεις

Τους επίσημους στατιστικούς πίνακες εκπονούν στατιστικολόγοι Αρχών ή ειδικά επί τούτου φορέων όπως η ΕΛΣΤΑΤ. Παράλληλα όμως εκπονούνται και από ιδιωτικούς στατιστικούς φορείς. Στη σύγχρονη εποχή η χρήση στατιστικών πινάκων είναι ιδιαίτερα εκτεταμένη όχι μόνο σε επιστημονικό πεδίο Θετικών και Συμπεριφορικών επιστημών, αλλά και στη καθημερινή ζωή όπως π.χ. στη διαφήμιση, το μάρκετινγκ, τις επιχειρήσεις, το χρηματιστήριο και οπουδήποτε αλλού έχει εισχωρήσει η στατιστική είτε ως περιγραφική μορφή είτε ως αναλυτική. Ιδιαίτερα συχνή είναι η παράθεσή τους σε συγγράμματα, στον καθημερινό τύπο, περιοδικά, εγκυκλοπαίδειες κ.λπ.
Γοργώ (η Λέσβια)

Σχέσεις με την Σαπφώ

Η Σαπφώ αναφέρεται με ειρωνεία και τρόπο ελάχιστα κολακευτικό σε ένα διασωζόμενο σπάραγμα του έργου της σε σχέση με την Γοργώ. Ο Μάξιμος ο εκ Τύρου αναφέρει πως η σχέση μεταξύ των δύο ήταν αντίστοιχη αυτής του Σωκράτη με τον Πρωταγόρα.
Κώστας Χούμης

Σε συλλογικό επίπεδο

Γεννήθηκε στον Πειραιά. Ξεκίνησε την καριέρα του από τον Ποσειδώνα Γλυφάδας, πήγε στον Εθνικό Πειραιά στον οποίο αγωνίστηκε από το 1934 ως το 1936. Τον Αύγουστο του 1936 έφυγε από την Ελλάδα για τη Ρουμανία, όντας η πρώτη διεθνής μετεγγραφή Έλληνα ποδοσφαιριστή. Αγωνίστηκε στη Βένους Βουκουρεστίου, η οποία διέθεσε 1.000.000 δρχ, ποσό τεράστιο για τα τότε δεδομένα και με τη φανέλα της έκανε σπουδαία καριέρα κατακτώντας τρία πρωταθλήματα Ρουμανίας κατά την περίοδο του Μεσοπολέμου. Έπαιξε ποδόσφαιρο ως το 1950 σε διάφορες ρουμανικές ομάδες.

Στις εθνικές ομάδες

Αγωνίστηκε 9 φορές με την Εθνική Ελλάδας σημειώνοντας 7 γκολ, όντας ο πρώτος σκόρερ της ελληνικής ομάδας κατά την προπολεμική περίοδο. 
Μεταγενέστερα όταν πήρε τη ρουμανική υπηκοότητα αγωνίστηκε δύο φορές και με τη Ρουμανία από το 1941 ως το 1943.

Προπονητική

Την περίοδο 1966-67 διατέλεσε για κάποιο διάστημα προπονητής στον ΠΑΣ Γιάννινα. Ήταν ο πρώτος προπονητής της ομάδας.
Επαμεινώνδας Κονιδάρης

Βίος

Ο Κονιδάρης γεννήθηκε το 1837 στη Λευκάδα. Σπούδασε στην Ιόνιο Ακαδημία και στη συνέχεια στη Λειψία και στη Βιέννη. Εγκαταστάθηκε στην Οδησσό και δίδαξε ως καθηγητής ζωγραφικής, καλλιγραφίας και ιχνογραφίας στην Εμπορική Σχολή Αρρένων, στη Σχολή Καλών Τεχνών,στην Αυτοκρατορική Καλλιτεχνική Σχολή και στο επαρχιακό Γυμνάσιο θηλέων. Το 1883 στην Οδησσό εξέδωσε το βιβλίο Μαθήματα ζωγραφικής. Η θεματολογία των έργων του είναι προσωπογραφίες, ανθογραφίες, τοπία, νεκρές φύσεις και ηθογραφίες. Το έργο του χαρακτηρίζεται από ένα ρομαντικό ρεαλισμό.